5. ΝΟΜΟΣ 5379 της 6/11 Απρ. 1932 Περί τρόπου αποδείξεως καταστραφέντων τίτλων σπουδών. ΄Αρθρ.1.-Εις ας περιπτώσεις διατελέσας τις μαθητής δημοσίου Σχολείου Μέσης ή Δημοτικής Εκπαιδεύσεως απώλεσε τον ληφθέντα τίτλον σπουδών, είναι δε αδύνατος η χορήγησις πιστοποιητικού εκ μέρους του οικείου σχολείου λόγω αποδεδειγμένης καταστροφής των αρχείων αυτού εκ πυρκαϊάς ή άλλης αιτίας, η απόδειξις του τίτλου γίνεται δια δικαστικής αποφάσεως εκδιδομένης κατά την επ’ αναφορά διαδικασίαν του πρωτοδικείου, εντός της περιφερείας του οποίου κείται ή έκειτο το σχολείον. Σελ. 321 ΄Αρθρ.2.-Ο ενδιαφερόμενος υποβάλλει την αίτησίν του εις το αρμόδιον δικαστήριον περιέχουσαν τα εν άρθρ. 136 και 137 της Πολιτικής Δικονομίας οριζόμενα, προς δε και τα αποδεικτικά μέσα, έγγραφα και μάρτυρας, υποβάλλεται δε μετ’ ιδιαιτέρας αναφοράς προς τον Πρόεδρον των Πρωτοδικών, όστις δια πράξεώς του ορίζει την ημέραν της συζητήσεως αυτής, διορίζει τον εισηγητήν δικαστήν και διατάσσει την κοινοποίησιν αυτής εις τον αρμόδιον δια το σχολείον, εις ο κατά τους ισχυρισμούς του εφοίτησεν ο αιτών, Γενικόν Επιθεωρητήν σχολείων ή Επιθεωρητήν Δημοτικών Σχολείων, εκπροσωπούντος εν προκειμένω το Δημόσιον, προς ους και επιδίδεται η αίτησις μετά της κατά τ’ ανωτέρω προεδρικής πράξεως είκοσι πλήρεις ημέρας προ της ορισθείσης δικασίμου. ΄Αρθρ.3.-Την ορισθείσαν ημέραν συζητείται η αίτησις, εκφωνουμένη εκ του δελτίου των αιτήσεων, εις ο την προηγουμένην εγγράφεται αύτη επιμελεία του αιτούντος. Κατά την συζήτησιν προσάγονται τα επιδοτήρια των γενομένων κατά το προηγούμενον άρθρον κοινοποιήσεων, αναπτύσσεται η αίτησις, προσάγονται τα προταθέντα αποδεικτικά έγγραφα, έτι δε και πιστοποιητικόν του αρμοδίου Γενικού Επιθεωρητού βεβαιούν την παντελή έλλειψιν στοιχείων όπως χορηγήση ούτος τον αιτούμενον τίτλον σπουδών κατά το εν άρθρ. 9 του παρόντος διατασσόμενα και εξετάζονται οι προταθέντες μάρτυρες. Κατά ταύτην παρίστανται ο κληθείς αρμόδιος επιθεωρητής ή αυτοπροσώπως ή δια του υπ’ αυτού εκ των υπό την δικαιοδοσίαν των υπαγομένων εκπαιδευτικών λειτουργών διοριζομένου αντιπροσώπου, όστις υποχρεούται να θέση υπ’ όψει του δικαστηρίου παν στοιχείον χρήσιμον προς υποστήριξιν της αληθείας, ιδία δε να προτείνη κατά την συζήτησιν μάρτυρας εκ μέρους του Δημοσίου, οίτινες και εξετάζονται κατά την ιδίαν συζήτησιν. Η μη παράστασις του οικείου επιθεωρητού ή του νομίμου αναπληρωτού του ουδόλως κωλύει την πρόοδον της συζητήσεως και την ερήμην αυτού έκδοσιν της αποφάσεως. Οι προτεινόμενοι μάρτυρες δέον πάντως να είναι: α)Καθηγηταί ή διδάσκαλοι υπηρετήσαντες εν τω σχολείω εν ω ισχυρίζεται ο αιτών ότι εφοίτησε και δη κατά το έτος δι’ ο αιτείται ο αποδεικτικός τίτλος σπουδών. β)Διατελέσαντες συμμαθηταί του αιτούντος κατά το έτος δι’ ο αιτείται ο αποδεικτικός τίτλος σπουδών υπηρετούντες κατά την διεξαγωγήν της δίκης ως δημόσιοι υπάλληλοι. Σελ. 322 32.Δ.γ.5 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης Οι ανωτέρω, κατοικούντες ή ως εκ της υπηρεσίας των διαμένοντες εν τη περιφερεία του δικάζοντος δικαστηρίου, καλούμενοι εγγράφως υπό του αρμοδίου επιθεωρητού μετά την προς αυτόν επίδοσιν της υπό κρίσιν αιτήσεως, υποχρεούνται να προσέλθωσι και προσέρχονται εις το δικαστήριον και καταθέτουν ενόρκως ως μάρτυρες. Κατοικούντες ή διαμένοντες εκτός της περιφερείας του δικαστηρίου δύνανται και να μη προσέλθουν κατά την συζήτησιν, προσαγομένων κατ’ αυτήν επιμέλεια του αιτούντος, σχετικών ενόρκων ενώπιον Ειρηνοδικείου βεβαιώσεων. ΄Αρθρ.4.-Αν εκ της διεξαχθείσης αποδείξεως κατά την συζήτησιν της αιτήσεως το Δικαστήριον πείθεται πλήρως και ανενδοιάστως περί της βασιμότητος και αληθείας της υπό κρίσιν αιτήσεως, εκδίδει την απόφασιν αυτού, δεχόμενον την αίτησιν, άλλως αναβάλλει την έκδοσιν της αποφάσεώς του, διατάσσει αυτεπαγγέλτως πραγματογνωμοσύνην τριών καθηγητών, ήτοι δύο φιλολόγων και ενός μαθηματικού ή φυσικού ή άλλου ειδικού, αναλόγως της φύσεως του σχολείου μέσης εκπαιδεύσεως εν η κατά τους ισχυρισμούς του εφοίτησεν ο αιτών, ή τριών δημοδιδασκάλων αν πρόκειται περί αιτήσεως αποδεικτικού τίτλου σπουδών εν σχολείω στοιχειώδους εκπαιδεύσεως, λαμβανομένων εκ του προσωπικού των σχολείων της έδρας του δικαστηρίου, ή των πλησιεστέρων προς αυτήν, οίτινες μετά γραπτήν και προφορικήν εξέτασιν του αιτούντος αποφαίνονται δι’ εγγράφου εκθέσεώς των, υποβαλλομένης τω δικαστηρίω, αν αι γνώσεις αυτού καθιστώσι σφόδρα πιθανούς τους ισχυρισμούς του ότι έχει τύχει του υπ’ αυτού αναφερομένου ως απολεσθέντος τίτλου σπουδών. Η κατά το προηγούμενον εδάφιον πραγματογνωμοσύνη διατάσσεται αυτεπαγγέλτως υπό του Δικαστηρίου πάντως αν δεν εξητάσθησαν παντάπασιν ενώπιον του Δικαστηρίου μάρτυρες εκ των εν τω β΄ εδαφίω του προηγουμένου άρθρου υπό στοιχ. α΄ και β΄ ειδικώς κατονομαζομένων ή αν δεν προσήχθησαν ένορκοι βεβαιώσεις δύο τουλάχιστον μαρτύρων της υπό στοιχ. α΄ κατηγορίας. ΄Αρθρ.5.-Κατά την δευτέραν συζήτησιν, οριζομένην τη αιτήσει του ενδιαφερομένου και μετά την υποβολήν της κατά το προηγούμενον άρθρον εκδόσεως πραγματογνωμοσύνης, το Δικαστήριον, επί τη βάσει της διεξαχθείσης εις την πρώτην συζήτησιν αποδείξεως και της υποβληθείσης αυτώ εκθέσεως των πραγματογνωμόνων, εκδίδει την απόφασιν αυτού δεχόμενον ή απορρίπτον την αίτησιν. Κατά τα λοιπά τηρούνται αι διατάξεις της Πολιτικής Δικονομίας. ΄Αρθρ.6.-Η κατά τας διατάξεις του παρόντος νόμου εκδιδομένη απόφασις, ανέκκλητος ούσα, επέχει τόπον αποδεικτικού τίτλου σπουδών. ΄Αρθρ.7.-Η δικαστική δαπάνη της κατά τα ανωτέρω διαδικασίας βαρύνει τον αιτούντα, επιμελεία του οποίου γίνεται η κλήτευσις των διαδίκων, των πραγματογνωμόνων και των μαρτύρων. ΄Αρθρ.8.-Αι διατάξεις των προηγουμένων άρθρων δεν έχουσιν εφαρμογήν προκειμένου περί απολυτηρίου γυμνασίου ή πρακτικού λυκείου, ειμή μόνον εις την περίπτωσιν καθ’ ην η καταστροφή των αρχείων έλαβε χώραν προ της υποβολής του πίνακος των απολυθέντων μαθητών προς τα Πανεπιστήμια. Εν τη περιπτώσει ταύτη δέον εν τη αιτήσει να επισυνάπτεται και πιστοποιητικόν των Πανεπιστημίων, εξ ου να εμφαίνεται ότι εκ μέρους του γυμνασίου εις ο ισχυρίζεται ο αιτών ότι εφοίτησε δεν υπεβλήθησαν πίνακες των απολυθέντων μαθητών δια το έτος καθ’ ο ο αιτών ισχυρίζεται επίσης ότι απελύθη. ΄Αρθρ.9.-Οι διευθυνταί ή διευθύνοντες τα σχολεία Μέσης Εκπαιδεύσεως υποχρεούνται μετά τας εξετάσεις να υποβάλουν εις τους οικείους Γενικούς Επιθεωρητάς πίνακας εμφαίνοντας τους προαχθέντας μαθητάς και τους βαθμούς αυτών, τους παραπεμφθέντας εις επαναληπτικήν εξέτασιν και τα μαθήματα δι’ α δέον να επανεξετασθούν ούτοι και οι απορριφθέντες. Ομοίους πίνακας θ’ αποστέλλουν και μετά τα αποτελέσματα των επαναληπτικών εξετάσεων. Οι κατά τ’ ανωτέρω υποβαλλόμενοι πίνακες, φυλασσόμενοι εν τοις αρχείοις των γενικών επιθεωρητών εν ιδίω δι’ έκαστον σχολείον φακέλλων, υποβάλλονται καθ’ εκάστην πενταετίαν εις το Υπουργείον Παιδείας και Θρησκευμάτων, επιμελεία του οποίου βιβλιοδετούνται εις τόμους. Η κατά το άρθρ. 29 του παρόντος υποβαλλομένη αίτησις δεν δύναται να γίνη δεκτή εφ’ όσον το αναγκαιούν τω αιτούντι πιστοποιητικόν σπουδών δύναται να χορηγηθή εκ των κατά τα προηγούμενα εδάφια του παρόντως άρθρου πινάκων. 